CELEX: 32020D1179
Language: lt
Date: 2020-08-06 00:00:00
Title: Komisijos įgyvendinimo sprendimas (ES) 2020/1179 2020 m. rugpjūčio 6 d. kuriuo dėl Suomijos Alandų provincijos statuso, susijusio su virusinės hemoraginės septicemijos (VHS) priežiūros programa, dėl Estijos statuso, susijusio su virusinės hemoraginės septicemijos (VHS) ir infekcinės hematopoetinės nekrozės (IHN) priežiūros ir likvidavimo programa, dėl Kroatijos statuso, susijusio su koi herpeso viruso (KHV) infekcija, ir dėl tam tikrų Jungtinės Karalystės teritorijų statuso, susijusio su bonamiozės (Bonamia ostreae) infekcija, iš dalies keičiamas Sprendimo 2009/177/EB I priedas (pranešta dokumentu Nr. C(2020) 5303) (Tekstas svarbus EEE)

10.8.2020   
               
               
                  LT
               
               
                  Europos Sąjungos oficialusis leidinys
               
               
                  L 259/29
               
            
         KOMISIJOS ĮGYVENDINIMO SPRENDIMAS (ES) 2020/1179
         2020 m. rugpjūčio 6 d.
         kuriuo dėl Suomijos Alandų provincijos statuso, susijusio su virusinės hemoraginės septicemijos (VHS) priežiūros programa, dėl Estijos statuso, susijusio su virusinės hemoraginės septicemijos (VHS) ir infekcinės hematopoetinės nekrozės (IHN) priežiūros ir likvidavimo programa, dėl Kroatijos statuso, susijusio su koi herpeso viruso (KHV) infekcija, ir dėl tam tikrų Jungtinės Karalystės teritorijų statuso, susijusio su bonamiozės (Bonamia ostreae) infekcija, iš dalies keičiamas Sprendimo 2009/177/EB I priedas
         
            
               (pranešta dokumentu Nr. C(2020) 5303)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 44 straipsnio 1 ir 2 dalis ir 53 straipsnio 3 dalį kartu su Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (2) 131 straipsniu,
         kadangi:
         
                     (1)
                  
                  
                     Komisijos sprendimo 2009/177/EB (3) I priede pateiktas valstybių narių, zonų ir teritorinių vienetų, kuriems taikomos patvirtintos priežiūros ar likvidavimo programos dėl tam tikrų Direktyvos 2006/88/EB IV priedo II dalyje išvardytų ligų arba kurie paskelbti neapimtais šių ligų, sąrašas;
                  
               
                     (2)
                  
                  
                     Suomijos kompetentinga institucija pranešė Komisijai, kad užbaigė taikyti visas likvidavimo priemones pagal Alandų provincijoje vykdomą virusinės hemoraginės septicemijos (VHS) likvidavimo programą ir pradėjo taikyti paskesnes priežiūros priemones, kad Alandų provincija būtų paskelbta ligos neapimta teritorija. Todėl Alandų provincija turėtų būti išbraukta iš Sprendimo 2009/177/EB I priedo B dalies ir įtraukta į to priedo A dalį kaip teritorija, kuriai taikoma patvirtinta priežiūros programa;
                  
               
                     (3)
                  
                  
                     Estijos kompetentinga institucija pateikė Komisijai patvirtinti VHS ir infekcinės hematopoetinės nekrozės (IHN) priežiūros ir likvidavimo programą ir paprašė, kad teritorijos, kurioms taikoma ta programa, būtų įtrauktos į Sprendimo 2009/177/EB I priedą;
                  
               
                     (4)
                  
                  
                     Estijos teritorija, kurioje taikomos VHS ir IHN priežiūros priemonės, turėtų būti įtraukta į Sprendimo 2009/177/EB I priedo A dalį, o IHN užkrėstas teritorinis vienetas, kuriame taikomos šios ligos likvidavimo priemonės, turėtų būti įtrauktas į Sprendimo 2009/177/EB I priedo B dalį;
                  
               
                     (5)
                  
                  
                     didžioji dalis Kroatijos teritorijos yra įtraukta į Sprendimo 2009/177/EB I priedo C dalį kaip neapimta koi herpeso viruso (KHV) infekcijos. Kroatijos kompetentinga institucija pranešė Komisijai apie kelis KHV protrūkius šiuo metu į sąrašą įtrauktoje geografinėje vietovėje ir nurodė, kad toks jos KHV ligos neapimtos teritorijos statusas turėtų būti panaikintas. Todėl Kroatija turėtų būti išbraukta iš to sąrašo;
                  
               
                     (6)
                  
                  
                     pagal Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 127 straipsnio 1 dalį Sąjungos teisė taikoma Jungtinei Karalystei ir jos teritorijoje tame Susitarime numatytu pereinamuoju laikotarpiu. Pereinamasis laikotarpis baigiasi 2020 m. gruodžio 31 d.;
                  
               
                     (7)
                  
                  
                     Jungtinės Karalystės kompetentinga institucija pranešė Komisijai apie kelis bonamiozės (Bonamia ostreae) protrūkius jos teritorijoje, įskaitant teritorijas, kurios šiuo metu Sprendimo 2009/177/EB I priedo C dalyje išvardytos kaip neapimtos šios ligos, ir nurodė, kad jų bonamiozės (Bonamia ostreae) ligos neapimtos teritorijos statusas turėtų būti panaikintas. Todėl tos teritorijos turėtų būti išbrauktos iš to sąrašo;
                  
               
                     (8)
                  
                  
                     todėl Sprendimo 2009/177/EB I priedas turėtų būti atitinkamai iš dalies pakeistas;
                  
               
                     (9)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2009/177/EB I priedo A dalies lentelėje virusinei hemoraginei septicemijai (VHS) ir infekcinei hematopoetinei nekrozei (IHN) skirtos eilutės pakeičiamos taip:
            
               
                           Liga
                        
                        
                           Valstybė narė
                        
                        
                           ISO kodas
                        
                        
                           Zonos, kurioje vykdoma priežiūros programa, geografinės ribos (valstybė narė, zonos ar teritoriniai vienetai)
                        
                     
                           „Virusinė hemoraginė septicemija (VHS)
                        
                        
                           Estija
                        
                        
                           EE
                        
                        
                           Visa teritorija
                        
                     
                           Suomija
                        
                        
                           FI
                        
                        
                           Alandų (Åland) provincija
                        
                     
                           Infekcinė hematopoetinė nekrozė (IHN)
                        
                        
                           Estija
                        
                        
                           EE
                        
                        
                           Visa teritorija, išskyrus teritorinį vienetą, kuriame yra žuvininkystės ūkis „Neli Elementi OÜ“ (patvirtinimo Nr. 05/VV/KK01)“
                        
                     
         
         
            2 straipsnis
            Sprendimo 2009/177/EB I priedo B dalis iš dalies keičiama taip:
            
                        1)
                     
                     
                        iš virusinei hemoraginei septicemijai (VHS) skirtos eilutės išbraukiamas Suomijai skirtas įrašas;
                     
                  
                        2)
                     
                     
                        infekcinei hematopoetinei nekrozei (IHN) skirta eilutė pakeičiama taip:
                        
                                    Liga
                                 
                                 
                                    Valstybė narė
                                 
                                 
                                    ISO kodas
                                 
                                 
                                    Geografinės zonos, kurioje vykdoma likvidavimo programa, ribos (valstybė narė, zonos ar teritoriniai vienetai)
                                 
                              
                                    „Infekcinė hematopoetinė nekrozė (IHN)
                                 
                                 
                                    Estija
                                 
                                 
                                    EE
                                 
                                 
                                    Teritorinis vienetas, kuriame yra žuvininkystės ūkis „Neli Elementi OÜ“ (patvirtinimo Nr. 05/VV/KK01)“
                                 
                              
                  
         
            3 straipsnis
            Iš Sprendimo 2009/177/EB I priedo C dalies koi herpeso viruso (KHV) ligai skirtos eilutės išbraukiamas Kroatijai skirtas įrašas.
         
         
            4 straipsnis
            Sprendimo 2009/177/EB I priedo C dalies eilutėje „Bonamiozės (Bonamia ostreae) infekcija“ Jungtinei Karalystei skirtas įrašas skiltyje „Ligos neapimtos teritorijos geografinės ribos (valstybė narė, zonos ar teritoriniai vienetai)“ iš dalies keičiamas taip:
            
                        1)
                     
                     
                        Didžiosios Britanijos teritorijos išimtys papildomos 7 punktu: „Dornocho fjordą (Dornoch Firth), potvynių ir atoslūgių veikiamų vandenų teritoriją į vakarus nuo linijos, brėžiamos nuo NH808873 iki NH835857 (pagal žemėlapį „Ordnance Survey Landranger 1:50000 series“) iki vidutinės potvynio žymės;“;
                     
                  
                        2)
                     
                     
                        Didžiosios Britanijos teritorijos išimtys papildomos 8 punktu: „Lorno fjordą (Lynn of Lorn), Krerano ežerą (Loch Creran) ir Etivo ežerą (Loch Etive), jūrų vandenų teritoriją į pietryčius nuo Lismore salos, esančią 7 258 m spinduliu nuo taško NM873391 (pagal žemėlapį „Ordnance Survey Landranger 1:50000 series“), įskaitant Etivo ežero ir Krerano ežero potvynių ir atoslūgių veikiamus vandenis iki vidutinės potvynio žymės.“;
                     
                  
                        3)
                     
                     
                        išbraukiamas šis tekstas: „Džersio valstijų pakrantės zona: šią zoną sudaro potvynio ir atoslūgio ir artimiausia pakrantės zona tarp pagrindinės aukščiausio vandens pakilimo žymės Džersio saloje ir menamos linijos, nubrėžtos per tris jūrmyles nuo pagrindinės žemiausio atoslūgio žymės Džersio saloje. Ši zona yra Normandijos ir Bretanės įlankoje, pietinėje Lamanšo pusėje.“
                     
                  
         
            5 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. rugpjūčio 6 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 328, 2006 11 24, p. 14.
         
            (2)  OL L 29, 2020 1 31, p. 7.
         
            (3)  2008 m. spalio 31 d. Komisijos sprendimas 2009/177/EB, kuriuo įgyvendinama Tarybos direktyva 2006/88/EB dėl priežiūros ir likvidavimo programų ir valstybių narių, zonų ir teritorinių vienetų ligos neapimtos teritorijos statuso (OL L 63, 2009 3 7, p. 15).